open-index/open-wikipedia-markdown huggingface dataset:
Varēnas seņūnija

**Varēnas seņūnija** () ir seņūnija Lietuvā, Alītas apriņķa Varēnas rajona pašvaldībā, tās ziemeļos. Seņūnija sastāv no 13 seņūnaitijām, tajā ir 1 pilsēta (Varēna) un 54 ciemi.

## Apskates vietas
*Akmens "Zaķu baznīca" (*Akmuo „Kiškio bažnyčia“*)
*Babrišķes baznīca (*Babriškių Šv. arkangelo Mykolo bažnyčia*)
*Glēbas ezera liegums (*Glėbo hidrografinis draustinis*)
*Glūkas dzelzceļa stacija (*Glūko geležinkelio stotis*)
*Nedzinges baznīca (*Nedzingės Švč. Trejybės bažnyčia*)
*Perlojas baznīca (*Perlojos Švč. Mergelės Marijos ir Šv. Pranciškaus Asyžiečio bažnyčia*)
*Perlojas vēstures muzejs (*Perlojos istorijos-etnografijos muziejus*)
*Senoji Varēnas baznīca (*Senosios Varėnos Šv. arkangelo Mykolo bažnyčia*)
*Varēnas baznīca (*Varėnos Šv. arkangelo Mykolo bažnyčia*)

## Attēlu galerija

Babriskiu_Sv._arkangelo_Mykolo_baznycia.jpg|Babrišķes baznīca
Glūkas_train_station,_2016.jpg|Glūkas dzelzceļa stacija
Varėnos_sen.,_Lithuania_-_panoramio_(102).jpg|Glēbas ezers
Nedzinge_church.jpg|Nedzinges baznīca
Perlojos_baznycia.jpg|Perlojas baznīca
Senoji_Varena_Church.jpg|Senoji Varēnas baznīca
Varena_Church.jpg|Varēnas baznīca
Valkininku seņūnija

**Valkininku seņūnija** () ir seņūnija Lietuvā, Alītas apriņķa Varēnas rajona pašvaldībā, tās rietumos. Seņūnija sastāv no 8 seņūnaitijām, tajā ir 1 pilsētciemats (Valkininki), 15 ciemi un 1 dzelzceļa ciemats.

## Apskates vietas
*Dargužu ciems (*Liškiavos pilies liekanos*)
*Pirčupe (*Pirčiupiai*)
*Valkininku baznīca (*Valkininkų Švč. Mergelės Marijos Apsilankymo bažnyčia*)

## Attēlu galerija

Darguziai2015.jpg|Darguži
Church_of_Valkininkai.JPG|Valkininku baznīca
Ričards Sīrfoss

**Ričards Elans Sīrfoss** (*Richard Alan Searfoss*; dzimis , miris ) bija NASA kosmonauts, ASV Gaisa spēku pulkvedis, izmēģinātājlidotājs.

Ričards Sīrfoss piedzima Mičiganas štata Montklemensā, bet bērnību pavadīja Portsmutā, Ņūhempšīrā.

1978. gadā Sīrfoss ASV Gaisa spēku akadēmijā ieguva bakalaura grādu aeronautikas inženierijā.
1979. gadā viņš Kalifornijas Tehnoloģiju institūtā ieguva maģistra grādu aeronautikā.

1980. gadā Ričards Sīrfoss pabeidza Pilotu apmācības pēcdiploma kursus Viljamsa Gaisa Spēku bāzē un sāka dienestu ASV Gaisa spēkos.
No 1981. līdz 1984. gadam viņš dienēja Karalisko Gaisa spēku Leikenheltas bāzē, lidojot ar *[[F-111F]]*. Pēc tam līdz 1987. gadam Mauntinhomas bāzē viņš dienēja par *F-111A* pilotu instruktoru un ieroču virsnieku. 
1988. gadā Sīrfoss absolvēja Jūras kara flotes izmēģinātājpilotu skolu Patuksentriverā. Pēc tam viņš bija lidojumu instruktors ASV Gaisa Spēku izmēģinātājpilotu skolā Edvardsa Gaisa Spēku bāzē.

1990. gada janvārī Ričards Sīrfoss tika uzņemts *NASA* 13. iesaukuma astronautu vienībā. 1991. gadāa jūlij viņš pabeidza kosmonautu vispārējo apmācību un ieguva astronauta kvalifikāciju. Tad viņš darbojās komandā, kas bija atbildīga par *[[Space Shuttle]]* apkalpes iekāpšanu, piesprādzēšanos pirms starta un apkalpes izkāpšanu pēc nolaišanās. Pēc tam viņš tika darbojās *Shuttle Avionics Integration Laboratory* lidojuma programmatūras testēšanā.

Pirmo lidojumu kosmosā Ričards Sīrfoss devās 1993. gada oktobrī *Space Shuttle* misijā STS-58 kā kosmoplāna pilots.

Otro reizi kosmosā Sīrfoss devās 1996. gada martā misijā STS-76 uz Krievijas orbitālo staciju *[[Mir (orbitālā stacija)|Mir]]*.

Trešais Sīforsa lidojums kosmosā notika 1998. gada aprīlī misijā STS-90, esot komandierim.

1998. gada beigās Ričards Sīrfoss atstāja *NASA*. Pēc tam viņš strādāja privātās struktūrās, bet pēc pāris gadiem atgriezās *NASA* Draidena lidojumu pētniecības centrā un strādāja par pētniecības izmēģinātājpilotu. 2003. gadā viņš atstāja Draidena centru un darbojās privātās struktūrās.

Sīrfoss bija kosmiskās sacensības *[[Ansari X Prize]]* tiesnesis.
Viņš bija Nacionālās izmēģinātājpilotu skolas instruktors Mohaves kosmoportā.
2000. gadu vidū Sīrfoss sāka strādāt *[[XCOR Aerospace]]*. 2013. gadā viņš kļuva par *XCOR* Galveno izmēģinātājpilotu.

## Ārējās saites
* Sīrfosa biogrāfija NASA mājaslapā 
* Ричард Алан Сиэрфосс astronaut.ru,
Vera Merkurjeva

**Vera Merkurjeva** (; dzimusi , mirusi ) bija krievu dzejniece un tulkotāja.

Dzimusi mērnieku ģimenē. Pabeigusi Vladikaukāzas sieviešu ģimnāziju, 1917. gadā pārcēlās uz Maskavu, kur satika Vjačeslavu Ivanovu, Aleksandru Kočetkovu, Iļju Ērenbergu, Annu Ahmatovu, Marinu Cvetajevu un vairākus citus simbolisma dzejniekus.

No 1920. līdz 1932. gadam dzīvoja dzimtajā Vladikaukāzā. 1932. gadā atgriezās Maskavā, kur dzīvoja nabadzībā. Tulkojusi Persija Biša Šellija dzeju. Otrā pasaules kara laikā pārcēlusies uz Taškentu, kur arī nomirusi. Viņas pirmais dzejoļu krājums tika izdots 2007. gadā.

## Atsauces

## Ārējās saites

* Veras Merkurjevas Dzeja
Sūde

**Sūde** ir apdzīvota vieta Talsu novada Dundagas pagastā. Izvietojusies pagasta rietumu daļā Zvērupes krastā pie autoceļa V1382  no pagasta centra Dundagas,  no novada centra Talsiem un  no Rīgas. 

Apdzīvotā vieta veidojusies ap bijušās Sūdes (*Suden*) pusmuižas centru.

## Atsauces
Līguti

**Līguti** (agrāk — **Ligute**) ir apdzīvota vieta Dienvidkurzemes novada Durbes pagastā. Izvietojusies pagasta ziemeļdaļā Durbes ezera austrumu krastā pie autoceļa V1230  no pagasta centra Durbes,  no novada centra Grobiņas un  no Rīgas.

Muižas pils un pārvaldnieka māja ir valsts aizsargājami vietējās nozīmes arhitektūras pieminekļi.

## Iedzīvotāju skaita izmaiņas
Esošajās robežās, pēc CSP datiem.

## Vēsture
Apdzīvotā vieta veidojusies ap bijušās Ligutes muižas *(Ligutten*) centru. Kurzemes hercogistes laikā muiža piederēja Keizerlingu dzimtai, bet no 1799. gada Bordeliusiem.
Muižas kungu māja būvēta 1821.–1825. gadā klasicisma stilā.
 
1938.-1940. gadā ēku pārplānoja skolas vajadzībām, pēc Otrā pasaules kara tajā ierīkoja bāreņu patversmi, vēlāk par Līgutu internātskolu.
1967. gadā ēku pārbūvēja par dzīvojamo ēku. Aizmūrēja galveno ieeju un, daļēji saglabājot sākotnējo jumta konstrukciju, izbūvēja otro stāvu, nojaucot vēsturiskās kāpnes un izveidojot divas jaunas ieejas un kāpņu telpas uz otro stāvu.

2005. gadā Līgutu muižas ēku iegādājās uzņēmējs Ivars Kesenfelds, kurš sāka ēkas atjaunošanu, bet darbi apstājās.

## Parks
Līgutu muižas parks aizņem 6,6 ha platību, pāriet 22,6 ha lielā mežaparkā Durbes ezera austrumu krastā. Parkā aug dižskābarži, skābarži un ozoli.


Ligutu muižas parks 1901.jpg|Līgutu muižas parks (1901)


## Atsauces
Krupmuiža

**Krupmuiža** (agrāk arī kopā ar Padones skolu — **Pļaviņas**) ir apdzīvota vieta Dienvidkurzemes novada Durbes pagastā. Izvietojusies pagasta dienviddaļā pie autoceļa V1204  no pagasta centra Durbes pilsētas,  no novada centra Grobiņas un  no Rīgas Padones strauta labajā krastā.

Apdzīvotā vieta veidojusies ap bijušās Krupu pusmuižas *(Kruppenhof*) centru.

## Atsauces
Pļaviņas (nozīmju atdalīšana)

**Pļaviņas** var būt:
* Pļaviņas — pilsēta
* Pļaviņas — dzelzceļa stacija
* Krupmuižas agrākais nosaukums
* Padones skolas agrākais nosaukums
Padones skola

**Padones skola** (agrāk arī kopā ar Krupmuižu — **Pļaviņas**) ir apdzīvota vieta Dienvidkurzemes novada Durbes pagastā. Izvietojusies pagasta dienviddaļā Padones strauta kreisajā krastā pie autoceļa V1204  no pagasta centra Durbes,  no novada domes Grobiņas un  no Rīgas.

Apdzīvotā vieta veidojusies ap bijušo Durbes pagastvaldi un Padones skolu.

## Atsauces
Koldkrīkas nams

**"Koldkrīkas nams"** () ir 2003. gada ASV, Apvienotās Karalistes un Kanādas trillera filma, kuras režisors, mūzikas autors un viens no producentiem ir Maiks Figiss. Galvenās lomas atveido Deniss Kveids, Šerona Stouna, Stīvens Dorfs, Kristena Stjuarta, Kristofers Plamers un Džuliete Luisa. Filmas pirmizrāde notika .

Ģimene no pilsētas pārceļas uz pussagruvušu lauku namu, kas reiz bija liela un skaista ēka. Uzsākot nama renovāciju, ģimene atklāj, ka vieta glabā kādu noslēpumu un tajā, iespējams, vēl mājo iepriekšējā iemītnieka gars.

## Atsauces

## Ārējās saites
Runā

**"Runā"** () ir 2004. gada ASV pusaudžu drāmas filma, kuras režisore, kā arī viena no producentēm un scenārija autorēm ir Džesika Šarzere. Galvenās lomas atveido Kristena Stjuarta, Maikls Angarano, Roberts Džons Burkē, Ēriks Laivlijs, Elizabete Pērkinsa, D. B. Svīnijs un Stīvs Zāns. Filmas pirmizrāde notika .

Pēc vasarā iegūtas traumas Melinda uzsāk vidusskolas gaitas, kur viņa izvēlējusies nerunāt. Cīnoties ar skolu, draugiem un ģimeni, viņa pastāsta par savu pieredzi un to, kāpēc viņa izvēlējās nerunāt.

## Ārējās saites
Zemūdens straume

**"Zemūdens straume"** () ir 2004. gada ASV psiholoģiskā trillera filma, kuras režisors un viens no scenārija autoriem ir Deivids Gordons Grīns. Galvenās lomas atveido Džeimijs Bells, Dermots Malronijs, Devons Alans, Širi Eplbija un Džošs Lūkass. Filmas pirmizrāde notika .

Pēc mātes nāves divi pusaudži Kriss un Tims kopā ar savu tēvu Džonu pārvācas uz cūku fermu Džordžijas štatā. Neilgi pēc pārvākšanās viņus apciemo Džona brālis Dīls, par kura eksistenci Kriss un Tims pat nenojauta. Laika gaitā ģimenē izceļas konflikts, kura rezultātā Dīls nogalina Džonu, bet Kriss un Tims aizbēg no mājām. Laikā, kad brāļi cenšas izvairīties no Dīla, viņi satiek dažādus interesantus cilvēkus.

## Atsauces

## Ārējās saites
Noķeriet sīko

**"Noķeriet sīko"** () ir 2004. gada ASV piedzīvojumu kinokomēdija, kuras režisors ir Bārts Frendlihs. Galvenās lomas atveido Kristena Stjuarta, Korbins Blū, Makss Terjē, Dženifere Bīlsa un Sems Robardss. Filmas pirmizrāde notika .

Divpadsmitgadīgajai Medijai patīk klinšu kāpšana, tāpat kā viņas tēvam Tomam, kurš vairākus gadus iepriekš klinšu kāpšanā iekļuva negadījumā un kļuva paralizēts no kakla uz leju. Medijas ģimene uzzina par eksperimentālu operāciju, kas varētu Tomam palīdzēt, tomēr viņiem nav tik lielas naudas, lai operāciju atļautos. Hārderbahas banka, kurā strādā Medijas māte, nevēlas operācijai dod aizdevumu, tāpēc Medija ar saviem labākajiem draugiem Ostinu un Gasu izdomā plānu, kā banku aplaupīt.

## Atsauces

## Ārējās saites
1963. gada pasaules čempionāts cīņas sportā

**1963. gada [[Pasaules čempionāts cīņas sportā]]** abās cīņas sporta disciplīnās notika šķirti: sacensības brīvajā cīņā no 31. maija līdz 2. jūnijam Sofijā (Bulgārija), bet — grieķu-romiešu cīņā no 1. līdz 3. jūlijam Helsingborjā (Zviedrija).

## Medaļu sadalījums starp valstīm

## Medaļu ieguvēji

### Brīvā cīņa (vīrieši)

### Grieķu-romiešu cīņā vīriešiem

## Ārējās saites
* FILA Database
Emīlija V. Gordone

**Emīlija V. Gordone** (, dzimusi ) ir amerikāņu scenāriste, producente un aplādes vadītāja.

Viņa kopā ar savu vīru Kumailu Nandžiani ir 2017. gada romantiskās komēdijas *[[The Big Sick]]* scenārija autori, kas balstīts uz abu kopdzīvi. Gordone un Nandžiani par šo darbu ieguva Neatkarīgā Gara balvu par labāko scenāriju, tāpat viņi tika nominēti Amerikas Kinoakadēmijas balvai kategorijā "Labākais oriģinālscenārijs".

Gordone, pirms kļuva par scenāristi un komēdiju producenti, strādāja par ģimeņu un pāru psihoterapeitu. Viņa ir viena no šova *[[The Meltdown with Jonah and Kumail]]* veidotājām kanālam *[[Comedy Central]]*, tāpat viņa ir sarakstījusi scenārijus televīzijas seriāliem, grāmatu (*Super You*) un dažas tiešsaistes un drukātās publikācijas.

## Atsauces

## Ārējās saites
Fortūnas džentlmeņi

**"Fortūnas džentlmeņi"** () ir 1971. gada padomju kinokomēdija, kuras režisors ir Aleksandrs Serijs. Filmā galvenās lomas attēlo Jevgeņijs Ļeonovs, Georgijs Vicins, Savelijs Kramarovs un Radners Muratovs, filmas pirmizrāde notika 1971. gada 13. decembrī. 2011. gadā iznāca filmas jauns ekranizējums ar tādu pašu nosaukumu.

## Sižets
Padomju Vidusāzijā no arheoloģiskiem izrakumiem nolaupa Maķedonijas Aleksandra bruņu cepuri. Bandīti tiek notverti, tomēr cepure atrasta netiek. Maskavā arheoloģiskās ekspedīcijas vadītājs satiek Jevgeņiju Troškinu, bērnudārza vadītāju, kurš ārēji ir ļoti līdzīgs cepures nolaupītājam – bandītam ar iesauku Docents. Milicija lūdz palīdzību Troškinam un kā Docentu iefiltrē viņu cietumā, kur viņa uzdevums ir uzzināt cepures atrašanās vietu no Docenta līdzdalībniekiem.

## Atsauces

## Ārējās saites
Prāmciems

**Prāmciems** ir apdzīvota vieta Dienvidkurzemes novada Durbes pagastā. Izvietojusies pagasta dienviddaļā Plūģupītes krastā pie autoceļa V1204  no pagasta centra Durbes,  no novada centra Grobiņas un  no Rīgas Plūģupītes labajā krastā.

## Atsauces
Dzirnavupe (Bērzupes pieteka)

**Dzirnavupe** (arī **Bērzupīte**) ir Bērzupes pieteka Cēsu novadā.

Izteka - no Lejas ezera. Upi divās vietās šķērso valsts autoceļš P32 - pie iztekas un ciemā Bērzs, kurā upe ietek Bērzupē.

## Atsauces
Andrejs Mjagkovs

**Andrejs Mjagkovs** (, dzimis , miris ) bija padomju / krievu aktieris un rakstnieks, Krievijas PFSR Tautas skatuves mākslinieks, PSRS Valsts prēmijas ieguvējs.

1965. gadā absolvēja Maskavas Dailes teātra studiju un sāka darbību teātrī *Современник* Maskavā. Tajā pašā 1965. gadā debitēja kā kinoaktieris filmā "Zobārsta piedzīvojumi", kur attēloja galveno lomu. 1977. gadā sāka strādāt A. Čehova vārdā nosauktajā Maskavas Dailes teātrī kā aktieris un režisors.

Kļuva pazīstams ar lomām Eldara Rjazanova filmās "Likteņa ironija jeb Vieglu garu!" (1975), "Dienesta romāns" (1977), "Garāža" (1979) un "Cietsirdīgā romance" (1984). Tēlojis arī filmās: "Brāļi Karamazovi" (1968), "Turbinu dienas" (1976) un  "Deribasova ielā labs laiks, bet Braitonbīčā atkal līst" (1992).

## Atsauces

## Ārējās saites
The Bad Mother’s Handbook

***The Bad Mother's Handbook*** ir 2007. gada Apvienotās Karalistes drāmas filma, kuras režisors ir Robins Šepards. Galvenās lomas atveido Roberts Patinsons, Ketrīna Teita, Anne Rīda, Hollija Greindžera un Badijs Duress. Filmas pirmizrāde notika .

Kārena uzskata, ka viņa ir savas ģimenes galvenais balsts, tomēr patiesībā viņa nevis palīdz saviem tuviniekiem, bet tikai lieki iejaucas viņu dzīvēs.

## Atsauces

## Ārējās saites
Vadoņa bērnība

**"Vadoņa bērnība"** () ir 2015. gada ASV vēsturiskā drāma, kuras režisors, kā arī viens no producentiem un scenārija autoriem ir Breidijs Korbets. Galvenās lomas atveido Roberts Patinsons, Laiems Kaninghems, Steisija Mārtina, Toms Svīts un Berenise Bežo. Filmas pirmizrāde notika  Venēcijas kinofestivālā.

Filmā tiek parādīta Pirmā pasaules kara līdera bērnība. Filma balstīta uz Žana Pola Sartra stāstu.

## Atsauces

## Ārējās saites
Īstais laiks

**"Īstais laiks"** () ir 2017. gada ASV kriminālfilma, kuras režisori ir Benijs Safdijs un Džošs Safdijs. Galvenās lomas atveido Roberts Patinsons, Dženifere Džeisone Lī, Benijs Safdijs, Barkads Abdi un Badijs Duress. Filmas pirmizrāde notika  Kannu filmu festivālā.

Pēc neveiksmīgas bankas aplaupīšanas Niks nokļūst cietumā, bet viņa brālis Konijs iesaistās bīstamā piedzīvojumā pagrīdē, lai izpestītu Niku no cietuma.

## Atsauces

## Ārējās saites
Damsel (2018. gada filma)

***Damsel*** ir 2018. gada ASV kinokomēdija, kuras režisori ir Deivids Zelners un Neitans Zelners. Galvenās lomas atveido Roberts Patinsons un Mija Vašikovska. Filmas pirmizrāde notika  Sandensas kinofestivālā.

19. gadsimta otrajā pusē Semjuels Alabasters ceļo cauri Amerikai, lai apprecētu savu mūža mīlestību Penelopi.

## Atsauces

## Ārējās saites
Life (2015. gada filma)

***Life*** ir 2015. gada biogrāfiskā drāmas filma, kuras režisors ir Antons Korbijns. Galvenās lomas atveido Roberts Patinsons, Džoels Edžertons, Bens Kingslijs, Stella Šnābele, Alesandra Mastronardi un Deins Dehāns. Filmas pirmizrāde notika  Berlīnes filmu festivālā.

Filmā žurnāla "Life" fotogrāfam jāuzņem jaunās Holivudas zvaigznes Džeimsa Dīna bildes.

## Atsauces

## Ārējās saites
Tuksneša karaliene

**"Tuksneša karaliene"** () ir 2015. gada ASV biogrāfiskā drāmas filma, kuras režisors un scenārija autors ir Verners Hercogs. Galvenās lomas atveido Roberts Patinsons, Nikola Kidmena, Džeimss Franko, Deimiens Luiss un Džejs Abdo. Filmas pirmizrāde notika  Berlīnes filmu festivālā.

Filmā parādīta ceļotājas, rakstnieces, arheoloģes, pētnieces un kartogrāfes Ģertrūdes Bellas dzīve.

## Atsauces

## Ārējās saites
Šukteri

**Šukteri** ir apdzīvota vieta Dienvidkurzemes novada Tadaiķu pagasta. Izvietojusies pagasta dienvidrietumos Kazupes krastā pie autoceļa A9  no pagasta centra Lieģos un  no Rīgas.

## Atsauces
1965. gada pasaules čempionāts cīņas sportā

**1965. gada [[Pasaules čempionāts cīņas sportā]]** abās cīņas sporta disciplīnās notika šķirti: sacensības brīvajā cīņā no 1. līdz 3. jūnijam Mančestrā (Lielbritānija), bet grieķu-romiešu cīņā no 6. līdz 8. jūlijam Tamperē (Somija).

## Medaļu sadalījums starp valstīm

### Labāko komandu izcīnītās vietas

## Medaļu ieguvēji
### Brīvā cīņa (vīrieši)

### Grieķu-romiešu cīņā vīriešiem

## Ārējās saites
* FILA Database
Jurijs Jakovļevs

**Jurijs Jakovļevs** (, dzimis , miris ) bija padomju / krievu aktieris, PSRS Tautas skatuves mākslinieks, PSRS Valsts prēmijas ieguvējs.

1952. gadā absolvēja Ščukina teātra skolu un sāka darbu Jevgēņija Vahtangova teātrī, kur nostrādāja visu mūžu. Viena no viņa pirmajām lomām bija izrādē "Kas no bēdām baidās, laimīgs nekļūst". Kā kinoaktieris debitējis 1953. gadā filmā "Dižs albāņu kareivis Skanderbegs" (*Великий воин Албании Скандербег*). Sadarbojies ar tādiem režisoriem kā Eldars Rjazanovs, Leonīds Gaidajs, Georgijs Danelija, Ivans Pirjevs, Vladimirs Basovs un Jevgeņijs Matvejevs.

Kļuva pazīstams ar lomu 1958. gada filmā "Idiots". Tēlojis tādās pazīstamās filmās kā "Huzāru balāde" (1962), "Sargies auto!" (1966), "Veči laupītāji" (1972), "Ivans Vasiļjevičs maina profesiju" (1973) "Likteņa ironija jeb Vieglu garu!" (1975) un "Kin-dza-dza" (1986). Ieskaņoja animācijas filmas un piedalījās izrādēs.

## Atsauces

## Ārējās saites
Ahillejs un bruņurupucis

**Ahilleja un bruņurupuča** paradokss ir viens no daudzajiem pazīstamajiem, aplamajiem secinājumiem, kurus radījis grieķu filozofs Zēnons Elejietis. Tajā ir mēģinājums pierādīt, ka tāds ātrs skrējējs kā Ahillejs sacensībās nekad nevar panākt bruņurupuci, ja tas atrodas tikai gabaliņu tam priekšā. Šī argumenta pierādījums ir šāds:

Pirms Ahillejs apsteidz bruņurupuci, viņam jāpieveic attālums, par kuru bruņurupucis ir viņam priekšā. Taču, laikā, kas viņam tam nepieciešams, bruņurupucis ir jau pavirzījies, lai gan mazliet, taču uz priekšu, kuru Ahillejam atkal jāuzveic. Arī, ja tas viņam ir izdevies, bruņurupucis vienalga ir viņam priekšā. Pārsvars, par kuru bruņurupucis ir priekšā, vienmēr samazinās, bet vienalga paliek pārsvars, un, lai arī ātrais skrējējs pietuvojas arvien vairāk, viņš nekad nepanāk un neapsteidz bruņurupuci.

Patiesībā ātrākais vienmēr var panākt lēnāko, tikai tam nepieciešams pietiekoši laika. Panākšanai nepieciešamais laiks ir proporcionāls pārsvaram un apgriezti proporcionāls abu skrējēju ātruma atšķirībai un pie līdzvērtīgas abu ātrumu saglabāšanas apgriezti proporcionāls viens otram.
right|215x215px|Ģeometrisks pierādījums ar staru likumu (optimāli Ahilleja izejas punktam izvēlas 45° leņķis.
Zēnona aplamajā secinājumā ir divas kļūdas:

# Viņš neņem vērā, ka bezgalīgai rindai var būt bezgalīga summa
# Ceļš, kuru Ahillejs veic no izejas punkta līdz bruņurupuča satikšanai, var tikt iespējami sīki sadalīts. Taču šis bezgalīgais sadalījums nenosaka, ka šis pārsvara gabals ir nebeidzami garš vai ka ir nebeidzami daudz laika tā veikšanai.

Ir dažādi uzskati, ko Zēnons ar saviem paradoksiem gribēja parādīt. Parasti tiek apgalvots, ka viņš gribēja atbalstīt elejiešu (Parmenīds no Elejas) tēzi, ka realitātē pastāv tikai viens vienīgs nemainīgs un nesagraujams veselums un ka visa daudzveidība un kustība ir tikai šķietama. Skaidrs ir tomēr, ka šis antīkais uzskats deva ieguldījumu bezgalības jēdziena formulēšanā un arī šodien tiek pielietots vēl kā piemērs.

Šis paradokss netika tieši nodots tālāk, bet gan minēts Aristoteļa „Fizika“ un „Simplikios“ komentāros.

Citi paradoksi, kurus aprakstījis Zēnons, ir dalīšanas paradokss un bultas paradokss. Saturiski tas nav radniecīgs Luisa Kerola īsajā dialogā „Ko bruņurupucis teica Ahillejam? „(*What the Tortoise Said to Achilles* izteiktajam argumentam, ar kuru viņš uzsver atšķirību starp objekta un metavalodisko implikāciju, kas tiek saukta arī par Kerola paradoksu.
2019. gada UCI Pasaules tūre

**2019. gada [[UCI Pasaules tūre]]** bija vienpadsmitā sezona 2009. gadā UCI izveidotajai vērtējuma sistēmai. Sezona sākās ar *[[2019. gada Tour Down Under|Tour Down Under]]* atklāšanas posmu 15. janvārī un noslēdzās ar ''Tour of Guangxi'' pēdējo posmu 20. oktobrī. 2019. gada riteņbraukšanas sezonas ietvaros tajā notika 38 šosejas riteņbraukšanas sacensības. Tā bija pirmā reize kad pats tūres kopvērtējums netika izmantots braucēju rangam. UCI Pasaules rangā tika ieskaitīti arī citu sacensību rezultāti.

## Sacensības
2019. gada kalendārs tika izziņots 2018. gada jūnijā. Tajā iepriekš iekļautās *[[Abu Dhabi Tour]]* daudzdienu sacensības aizvietotas ar *[[UAE Tour]]*, kas izveidotas apvienojoties ar *[[Dubai Tour]]* sacensībām. 2018. gada septembrī kalendārā tika iekļautas arī *[[Driedaagse Brugge-De Panne]]* viendienas sacensības, kam iepriekšējā sezonā bija 1.HC kategorija. 2018. gada novembrī tika paziņots, ka *[[Presidential Cycling Tour of Turkey]]* pēc divām reizēm oktobrī tiek pārcelta atpakaļ uz aprīli. Iepriekšējās sezonas uzvarētājs bija Apvienotās Karalistes pārstāvis Saimons Jeitss.

## Rezultātu kalendārs

## Atsauces

## Ārējās saites
*
Johanna Magdalēna no Saksijas-Veisenfelsas

**Johanna Magdalēna no Saksijas-Veisenfelsas** (, 1708–1760) bija Kurzemes un Zemgales hercogiene, hercoga Ferdinanda sieva.

## Dzīvesgājums
Dzimusi 1708. gada 17. martā Veisenfelsas pilī hercoga Johana Georga un viņa sievas Saksijas-Eizenahas princeses Frederikas Elizabetes ģimenē. 
1730. gada 20. septembrī 22 gadīgo princesi Johannu Magdalēnu Dancigā izprecināja 75 gadus vecajam Ferdinandam Ketleram. Tajā pašā gadā Kurzemes hercogiene atraitne Anna Ivanovna kļuva par Krievijas impērijas ķeizarieni un Kurzemes landtāgs Ferdinandu atzina par Kurzemes un Zemgales hercogu.

Hercogiene Johanna Magdalēna dzīvoja Dancigā līdz vīra nāvei 1737. gada 4. maijā, pēc tam pārcēlās atpakaļ uz Veisenfelsu, vēlāk uz Leipcigu, kur mira Septiņgadu kara laikā 1760. gada 25. janvārī. 
Viņas sarkofāgs atrodas Jaun-Augustusburgas pils kapelā Veisenfelsā.

## Atsauces
Tīkla monitorings

**Tīkla monitorings** () ir tādas sistēmas izmantošana, kas nepārtraukti monitorē (uzmana) datortīklu, vai nav radušās kādas tīkla kļūdas, kas radītu kādu tīkla procesu neizdošanos vai salēnināšanos. Tīkla pārtraukumu vai citu kļūdu gadījumā monitoringa sistēma informē tīkla administratoru, izmantojot dažādus rīkus - SMS, e-pasts vai citus paziņošanas mehānismus. Tīkla monitorings ir tīkla menedžmenta daļa.

## Apraksts
Kamēr uzbrukumu identificēšanas sistēmas monitorē, vai tīklam nav ārēji apdraudējumi, tīkla monitoringa sistēma tīklā novēro problēmas, kas radušās serveru, tīkla savienojumu vai citu iekārtu pārslodzes vai nefunkcionēšanas gadījumā. Piemēram, lai noteiktu tīmekļa servera statusu, monitoringa lietojumprogrammatūra var periodiski nosūtīt HTTP pieprasījumu, lai pārbaudītu tīmekļa lapas statusu. Savukārt e-pasta serveriem caur SMTP var tikt nosūtīta testa ziņa, kas tiek atgriezta caur IMAP vai POP3.

Visbiežāk mērītie lielumi monitoringā ir atbildes laiks, pieejamība un darbošanās laiks (*uptime*), lai gan arī pastāvīgums un uzticamība ir kļūs arvien populārāki lielumi. Lielā WAN optimizācijas ierīču izplatība ir atstājusi nelabvēlīgu efektu uz lielāko daļu monitoringa rīku, it sevišķi vēloties izmērīt precīzu gala ierīču (*end-to-end*) kavēšanos, jo tie ierobežo pilna cikla (*round-trip*) kavēšanās redzamību.

Statusa pieprasījumu kļūdas, piemēram, par nespēju izveidot savienojumu - piemēram, tīkla pārtraukuma kļūda, - vai arī nespēju atgriezt dokumentu vai ziņu, parasti ierosina monitoringa sistēmas reakcijas darbību. Šīs reakcijas darbības ir dažādas - brīdinājuma ziņojuma nosūtīšana (piemēram, SMS, e-pasts u.c.) sistēmas administratoram, automātisku drošības sistēmu, kas atvieno bojāto serveri līdz tas tiek salabots, aktivizācija u.c. Tīkla savienojuma darbības monitorings tiek saukts arī par tīkla trafika (*network traffic*) mērīšanu.

## Tīkla tomogrāfija

Tīkla tomogrāfija ir svarīga nozare tīkla mērīšanā, kas nodarbojas ar dažādu linku veselības monitorēšanu tīklā, izmantojot gala ierīču (*end-to-end*) aģentus tīklā.

## Dažādi protokoli
Mājaslapu monitoringa serviss spēj sekot līdzi HTTP, HTTPS, SNMP, FTP, SMTP, POP3, IMAP, DNS, SSH, TELNET, SSL, TCP, ICMP, SIP, UDP u.c. tīkla protokoliem. Šādas tīkla protokolu pārbaudes dažādi monitoringa rīki spēj veikt sākot no dažām reizēm stundā, līdz pat vairākām reizēm minūtē.

## Monitoringa programmatūra

;Bezmaksas / Atvērtā koda (*open-source*)
* Cacti
* Check MK
* Icinga
* Multi Router Traffic Grapher (MRTG)
* Nagios
* NeDi
* NMIS
* OpenNMS
* Shinken
* Vigilo NMS
* Wireshark
* Zabbix

;Maksas / Komerciālās
* Admon
* AppNeta
* Dynatrace
* HP OpenView Network Node Manager (OV NNM)
* LiveAction
* NetCrunch
* Opmantek
* Pandora FMS
* PathSolutions
* PRTG
* Riverbed
* SevOne
* SolarWinds
* ThousandEyes
* Viavi Observer Platform
Rjoju Kobajaši

**Rjoju Kobajaši** (, *Kobayashi Ryōyū*; dzimis ) ir japāņu tramplīnlēcējs,  čempions sacensībās uz parastā tramplīna un sudraba medaļas ieguvējs uz lielā tramplīna, pasaules čempionātu medaļnieks, divkārtējs Pasaules kausa ieguvējs.

Viņa vecākais brālis Džunširo Kobajaši arī ir tramplīnlēcējs.

## Karjera
Pasaules kausā debitēja  komandu sacensībās Zakopanē, Polijā. Nākamajā dienā piedalījās arī individuālajās sacensībās, iegūstot 7. vietu, kas deva pirmos punktus PK ieskaitē. Piedalījies 2018. gada ziemas olimpiskajās spēlēs Phjončhanā, iegūstot 7. vietu sacensībās uz parastā tramplīna, 10. vietu uz lielā tramplīna, kā arī 6. vietu komandu sacensībās.

Pirmo reizi vietu uz goda pjedestāla PK posmos ieguva  Vislā, sasniedzot 3. vietu.  izcīnīja savu pirmo uzvaru PK posmos, uzvarot sacensībās Rukā, Somijā.

Kobajaši pirmais lielākais panākums bija uzvara 2018.—2019. gada Četru tramplīnu turnejā, turklāt viņš kļuva par trešo tramplīnlēcēju sacensību vēsturē pēc Svena Hannavalda un Kamila Stoha, kurš uzvarējis visos četros turnejas posmos vienā sezonā. 2019. gada Pasaules čempionātā izcīnīja bronzas medaļu komandu sacensībās. 2018.—2019. gada sezonā uzvarēja Pasaules kausa kopvērtējumā. 
 
2021.—2022. gada sezonā izcīnīja savu otro uzvaru Četru tramplīnu turnejas kopvērtējumā. Šoreiz viņš uzvarēja pirmajos trīs posmos, bet neizdevās izcīnīt *Grand Slam* par uzvaru visos posmos, jo ceturtajā posmā ierindojās 5. vietā.  Pekinā izcīnīja divas individuālās medaļas — zeltu sacensībās uz parastā tramplīna un sudrabu uz lielā tramplīna. 2021.—2022. gada sezonā otro reizi uzvarēja Pasaules kausa kopvērtējumā.

2023. gada Pasaules čempionātā Planīcā izcīnīja sudrabu lēcienos no lielā tramplīna. 2023.—2024. gada sezonā trešo reizi karjerā uzvarēja Četru tramplīnu turnejas kopvērtējumā, viņš neuzvarēja nevienā no posmiem, visas četras reizes ieņemot otro vietu. 

2025. gada Pasaules čempionātā Tronheimā izcīnīja bronzu sacensībās uz lielā tramplīna.  Kobajaši ieguva bronzas medaļu jaukto komandu sacensībās.

## Rezultāti
### Olimpiskās spēles

### Pasaules čempionāti

### Pasaules kausa kopvērtējums

## Atsauces

## Ārējās saites
Dzīvība (filma)

**"Dzīvība"** () ir 2017. gada amerikāņu zinātniskās fantastikas un šausmu filma, kuras režisors ir Daniels Espinosa. Filmas pirmizrāde notika .

## Ārējās saites
Life

***Life*** (no angļu valodas — 'dzīvība') var būt:

* *[[Life (2015. gada filma)|Life]]* — 2015. gada biogrāfiskā drāmas filma;
* "Dzīvība" (*Life*) — 2017. gada zinātniskās fantastikas šausmu filma;
* *[[BeST (sakaru operators)|life:)]]* — Baltkrievijas mobilo sakaru operators;
* *[[Life (žurnāls)|Life]]* — amerikāņu ziņu žurnāls no 1883. gada līdz 1972. gadam un no 1978. gada līdz 2000. gadam.

## Skatīt arī
* *[[Lifecell|lifecell]]* — Ukrainas mobilo sakaru operators;
* LIFE programma.
Kaspars Serģis

**Kaspars Serģis** (dzimis  Cēsīs) ir Latvijas šosejas riteņbraucējs, pārstāvējis pārstāv Latvijā reģistrēto kontinentālo komandu *[[Amore & Vita–Prodir]]*, iepriekš arī citas Latvijas komandas Alpha Baltic-Maratoni.lv un Rietumu-Delfin.

2017. gada Latvijas čempionāts šosejas riteņbraukšanā grupas braucienā izcīnījis sudraba medaļu.

## Atsauces

## Ārējās saites

* 
*
Vārve (Tadaiķu pagasts)

**Vārve** (agrāk arī **Vārva**) ir apdzīvota vieta Dienvidkurzemes novada Tadaiķu pagasta. Izvietojusies pagasta dienvidaustrumos Trumpes krastā pie Liepājas—Jelgavas dzelzceļa (stacija Tadaiķi) un autoceļa V1206  no pagasta centra Lieģos un  no Rīgas.

Apdzīvotā vieta izveidojusies ap bijušās Vārves muižas *(Warwen)* centru. Vārve bijusi ciema padomes centrs.

## Iedzīvotāju skaita izmaiņas
Esošajās robežās, pēc CSP datiem.

## Atsauces
Warwen

***Warwen*** var būt šādu apdzīvoto vietu vai muižu vāciskais nosaukums:
* Vārve Tadaiķu pagastā
* Vārve Vārves pagastā
Židrūns

**Židrūns** vai **Žīdrūns** var būt:
* Židrūns (lietuviešu: *Žydrūnas*) — lietuviešu vīriešu vārds:
**Žīdrūns Ilgausks — lietuviešu basketbolists,
** Židrūns Karčemarsks — lietuviešu futbolists,
** Židrūns Savicks — lietuviešu spēkavīrs;
* Židrūns — latviešu rokgrupa.
Vīdeņu seņūnija

**Vīdeņu seņūnija** () ir seņūnija Lietuvā, Alītas apriņķa Varēnas rajona pašvaldībā, tās austrumos. Seņūnija sastāv no 5 seņūnaitijām, tajā ir 34 ciemi.
Altenburg

***Altenburg*** var būt:

* Altenburga — pilsēta Vācijā, Tīringenes federālajā zemē;
* Vecpils (Vecpils pagasts).
Židrūns (grupa)

**Židrūns** ir latviešu indīroka grupa, kas pastāv kopš 2003. gada. Tās sastāvā ir Klāvs Kalnačs (balss, ģitāra, taustiņinstrumenti u.c.), Anrijs Korps (bungas), Ulvis Urtāns (basģitāra, balss, taustiņinstrumenti) un Ritvars Bīders (ģitāra, taustiņinstrumenti).

2017. gadā grupas albums *[[Židrūns un tas, ko nevar nest]]* ieguva Alternatīvās mūzikas balvu 2016 kategorijā "Gada albums".

Albums *Židrūns un tas, ko nevar nest* (2017) nominēts un albums *Kovārņu mazbērniem* (2020) uzvarējis Latvijas mūzikas ierakstu gada balvā "Zelta Mikrofons" kategorijā "Labākais roka mūzikas albums" .

2024. gadā grupa paziņoja, ka līdz ar "Pārmaiņu svētku" koncertu 24. jūlijā "Židrūns" uz nenoteiktu laiku pārtrauc darbību. Tā iemesls ir grupas dalībnieka Klāva aiziešana no grupas, turpinot muzikālo darbību tikai ar savu akustiskās mūzikas grupu Nielslens Lielsiens. Pārējie dalībnieki turpinās komponēt jaunu mūziku, jaunā sastāvā paturot un attīstot "Židrūna" muzikālo tradīciju.

## Diskogrāfija
* *[[Židrūnam sāp]]* (2008, LP, *[[SKYR]]*)
* *[[Dzeltenbaltdzeltenais]]* (2010, LP, *[[SKYR]]*)
* *[[Židrūns un tas, ko nevar nest]]* (2016, LP, *[[I Love You Records]]*)
* *Kovārņu mazbērniem* (2020, LP, *[[I Love You Records]]*)

## Atsauces

## Ārējās saites
* Grupas mājaslapa
*  (1) 
*  (2) 
* 
* 
* ''draugiem.lv'' profils
Dižilmāja

**Dižilmāja** ir apdzīvota vieta Dienvidkurzemes novada Vecpils pagastā. Izvietojusies pagasta dienvidos pie autoceļa A9  no pagasta centra Vecpils,  no novada centra Grobiņas un  no Rīgas.

Apdzīvotā vieta veidojusies ap bijušo Dižilmājas (*Groß-Ilmajen*) muižas centru. Ciemā esošā Ilmājas luterāņu baznīca ir valsts nozīmes arhitektūras piemineklis.

## Atsauces
Liekulības tirgus

**"Liekulības tirgus"** () ir 2004. gada ASV un Apvienotās Karalistes vēsturiskā drāmas filma, kuras režisore ir Mira Neira. Galvenās lomas atveido Rīza Viterspūna, Džonatans Rīss Meijerss, Džeimss Pūrfojs, Eilīna Atkinsa, Bobs Hoskinss, Gabriels Bairns un Džims Brodbents. Filmas pirmizrāde notika  ASV.

Filmas sižets norisinās 19. gadsimta sākumā. Bekija Šārpa, kura uzauga Londonas nabadzīgajā daļā, cīnās, lai izkļūtu no nabadzības un kopā ar savu labāko draudzeni Amēliju paceltos uz augstāku sociālo slāni.

## Atsauces

## Ārējās saites
Lidotāja rēgi

**"Lidotāja rēgi"** () ir 2006. gada Apvienotās Karalistes psiholoģiskā trillera filma, kura režisors, scenārija autors un producents ir Kriss Darlačers. Galvenās lomas atveido Roberts Patinsons, Reičela Stirlinga un Džuliāns Sendss. Filmas pirmizrāde notika .

*Royal Air Force* pilots Tobijs Džags pēc negadījuma tiek piekalts ratiņkrēslam. Pēc tam, kad Tobijs tiek ievietots slimnīcā, viņš lēnām sāk zaudēt prātu.

## Ārējās saites
Mazstroķi

**Mazstroķi** ir apdzīvota vieta Dienvidkurzemes novada Vecpils pagastā. Izvietojusies pagasta austrumdaļā Lāņupes kreisajā krastā  no pagasta centra Vecpils,  no novada centra Grobiņas un  no Rīgas.

Apdzīvotā vieta veidojusies ap bijušo Mazstroķu (*Klein-Strocken*) pusmuižas centru. Netālu atrodas vecā un jaunā Stroķu kapsēta, bijusī Stroķu skola.

## Atsauces
Rovers

**"Rovers"** () ir 2014. gada Austrālijas drāmas filma, kuras režisors, scenārija autors un viens no producentiem ir Deivids Mišods. Galvenās lomas atveido Roberts Patinsons un Gajs Pīrss. Filmas pirmizrāde notika  Kannu filmu festivālā.

Desmit gadus pēc globālā ekonomiskā sabrukuma vientuļnieks Ēriks meklē vīriešus, kuri nozaga Ērika mašīnu, kas bija viņa vienīgais īpašums. Pa ceļam Ēriks satiek viena zagļa brāli Reinoldsu, un ceļojuma laikā starp abiem izveidojas negaidīta saikne.

## Atsauces

## Ārējās saites
Mazlāņi

**Mazlāņi** ir apdzīvota vieta Dienvidkurzemes novada Vecpils pagastā. Izvietojusies pagasta rietumdaļā pie autoceļa V1195  no pagasta centra Vecpils,  no novada centra Grobiņas un  no Rīgas.

Apdzīvotā vieta veidojusies ap bijušo Mazlāņu (*Klein-Lahnen*) muižas centru. Mazlāņu pagastskolā mācījies Atis Kronvalds.

## Atsauces
Pārejas vecums

**"Pārejas vecums"** () ir 2008. gada Apvienotās Karalistes satīriska drāmas filma, kuras režisors un scenārija autors ir Olivers Īrvings. Galvenās lomas atveido Roberts Patinsons, Rebeka Pidžeona, Džeremijs Hārdijs un Maikls Īrvings. Filmas pirmizrāde notika  Slemdensas filmu festivālā.

Jauns vīrietis, kurš piedzīvo eksistenciālu krīzi, pārliecina Kanādas pašpalīdzības guru ierasties Londonā un kļūt par viņa personīgās dzīves treneri.

## Atsauces

## Ārējās saites
Zudusī Z pilsēta

**"Zudusī Z pilsēta"** () ir 2016. gada ASV biogrāfiskā piedzīvojumu drāmas filma, kuras režisors, scenārija autors un viens no producentiem ir Džeimss Grejs. Galvenās lomas atveido Roberts Patinsons, Čārlijs Hanems, Sjenna Millere, Toms Holands, Anguss Makfeidens, Īens MakDaiermids un Franko Nero. Filmas pirmizrāde notika  Ņujorkas filmu festivālā.

Filma ir balstīta uz patiesiem notikumiem un vēsta par britu pētnieku Persivalu Fosetu, kurš bezvēsts pazuda 20. gadsimta 20. gados, kad viņš meklēja kādu noslēpumainu pilsētu Amazonē.

## Atsauces

## Ārējās saites
Inokentijs Smoktunovskis

**Inokentijs Smoktunovskis**, īstajā uzvārdā **Smoktunovičs** (, dzimis , miris ) bija Padomju / Krievijas aktieris, PSRS Tautas skatuves mākslinieks, Ļeņina prēmijas ieguvējs, Sociālistiskā Darba Varonis.

Dzimis zemnieku ģimenē. Pēc Otrā pasaules kara pārcēlās uz Krasnojarsku, bet vēlāk uz Maskavu. Kā kinoaktieris debitējis 1956. gadā filmā "Slepkavība Dantes ielā". Filmējies tādās filmās kā "Mocarts un Saljēri" (1962), "Hamlets" (1964), "Sargies auto!" (1966), "Spogulis" (1975). Ieskaņojis animācijas filmas "Gārnis un dzērve" (1974) un "Kalifs-stārķis (1981). Lasīja aizkadra tekstus dokumentālās filmās.

Innokentijs Smoktunovskis nomira 1994. gada 3. augustā 70 gadu vecumā.

## Atsauces

## Ārējās saites
Hamlets (1964. gada filma)

**"Hamlets"** () ir 1964. gada padomju melnbaltā filma, kuras režisors un scenārija autors ir Grigorijs Kozincevs. Filma ir balstīta uz Viljama Šekspīra lugu ar tādu pašu nosaukumu, galvenās lomas atveido Inokentijs Smoktunovskis, Mihails Nazvanovs, Elza Radziņa, Jurijs Tolubejevs, Anastasija Vertinska un Vladimirs Ērenbergs. Filma stāsta par princi Hamletu, kurš vēlas atriebt sava tēva nāvi.

## Ārējās saites
Karte uz zvaigznēm

**"Karte uz zvaigznēm"** () ir 2014. gada Kanādas, Vācijas, Francijas un ASV satīriska drāmas filma, kuras režisors ir Deivids Kronenbergs. Galvenās lomas atveido Roberts Patinsons, Džons Kjūsaks, Sāra Gadona, Evans Bērds, Olīvija Viljamsa, Mija Vašikovska un Džūliana Mora. Filmas pirmizrāde notika  Kannu filmu festivālā.

Filmas galvenie varoņi ir Holivudas slavenības Agata un Bendžijs Veisi, viņu savstarpējās attiecības un pagātne.

## Atsauces

## Ārējās saites
Narvas elektrostacijas

**Narvas elektrostacijas** () ir Igaunijas uzņēmumam *[[Eesti Energia]]* piederošs elektrostaciju komplekss Narvā un tās pievārtē. Lielākais pasaules elektrostaciju komplekss, kas darbojas ar degslānekli, nodrošina 90% no Igaunijas elektrības patēriņa, kā arī apsilda Narvas pilsētu. Tā kā pēc degslānekļa sadegšanas atliek līdz 45% pelnu, elektrostaciju apkaimē ir milzīgas pelnu novietnes.

Sastāv no trīs elektrostacijām:
***Auveres elektrostacija** (*Auvere elektrijaam*) - nodota ekspluatācijā 2015. gadā. Jauda - 300 MW. Daļēji var darboties ar biomasu.
***Baltijas elektrostacija** (*Balti soojuselektrijaam*) - nodota ekspluatācijā 1965. gadā. Jauda - 765 MW. Nodrošina ar siltumu Narvas pilsētu.
***Igaunijas elektrostacija** (*Eesti soojuselektrijaam*) - nodota ekspluatācijā 1973. gadā. Jauda - 1615 MW. 

## Ārējās saites
European Hit Radio Top 40 Nr. 1 (2019)

[thumb|200px|[The Chainsmokers singla "Takeaway" vāka noformējums. Singls topā pirmo vietu ieguva 7 nedēļas.]]

**European Hit Radio Top 40** ir Latvijas nacionālās apraides radiostacijas European Hit Radio iknedēļas populārāko dziesmu saraksts, kas tiek veidots, apkopojot klausītāju balsojuma rezultātus EHR mājas lapā internetā vai e-pastā. Šajā rakstā ir apkopots to dziesmu saraksts, kas 2019. gadā Latvijas radiostacijas European Hit Radio iknedēļas populārāko 40 dziesmu sarakstā Top 40 ieguva 1. vietu.

## Top 40 sastādīšanas princips
European Hit Radio Top 40 tiek sastādīts, pamatojoties uz klausītāju balsojuma rezultātiem, kas ik nedēļu tiek apkopoti raidījumā "European Hit Radio Top 40". Topa veidošanas procesā piedalās visas dziesmas, par kurām balsots European Hit Radio mājas lapā — sadaļās Top 9 un Top 40, Padomdevēju aptaujā un ar e-pasta starpniecību. Neatkarīgi no tā, kādā veidā par dziesmām ir balsots, visas balsis pēc noteikta algoritma tiek summētas, veidojot European Hit Radio klausītāju 40 populārāko dziesmu sarakstu, kas ēterā skan katru piektdienu plkst. 15.00, ar atkārtojumu svētdienā plkst. 16.00.

### Balsošanas iespējas
Balsot par dziesmām var vairākos veidos:
* EHR mājas lapā, balsojot sadaļā Top 9 — balsot ir iespējams reizi dienā,
* EHR mājas lapā, balsojot sadaļā Top 40 — balsot ir iespējams vienu reizi nedēļā,
* reģistrējoties kā "Padomdevējam",
* sūtot e-pastu un adresi — top40@europeanhitradio.com

European Hit Radio mājas lapā, sadaļās Top 9 un Top 40, ir iespējams nobalsot par trim dziesmām, savukārt, reģistrējoties kā European Hit Radio Padomdevējam, katru nedēļu uz lietotāja norādīto e-pasta adresi tiek nosūtīts 40 dziesmu saraksts, kurā katra no dziesmām ir jānovērtē ar atzīmi no 1 līdz 7 (1 ir zemākais vērtējums, kas nozīmē, ka dziesma pavisam nepatīk, 7 — augstākais vērtējums, kas nozīmē, ka dziesma ļoti patīk). Jāatzīmē, vai dziesma ir pazīstama vai nē, kā arī jāatzīmē, vai dziesma jau ir apnikusi vai nē. Papildus šīm izvēlnēm, katrai dziesmai ir iespējams noklausies tās fragmentu, uzklikšķinot uz saites. Pēc dziesmu vērtēšanas papildus ir jāatbild uz 2 aptaujas jautājumiem par dažādām tēmām. Lai gan Padomdevēju aptaujas ir angļu valodā, tomēr atbildēt uz jautājumiem var arī latviešu valodā.

Balsojot European Hit Radio mājas lapā, sadaļā Top 9, balsojuma rezultāts tiek apkopots raidījumā Top 9, kas skan no svētdienas līdz ceturtdienai plkst. 21.00.

[thumb|200px|[Ed Sheeran singla "Beautiful People" vāka noformējums.]]
[thumb|200px|[Lil Nas X singls "Old Town Road" topā pavadīja 28 nedēļas.]]
[thumb|200px|[Meduza singla "Piece Of Your Heart" vāka noformējums.]]
[thumb|200px|[Sam Smith singla "How Do You Sleep?" vāka noformējums.]]

## 1. vietas dziesmu saraksts

## Skatīt arī
* European Hit Radio
* European Hit Radio Top 40
* European Hit Radio Top 100

## Piezīmes un atsauces
### Atsauces

## Ārējās saites
European Hit Radio Top 100 (2018)

[thumb|200px|[Dynoro singla "In My Mind" vāka noformējums. Singls topā pirmo vietu ieguva 3 nedēļas.]]

Šis ir European Hit Radio 2018. gada noslēguma Top 100. Tops tika atskaņots radiostacijā European Hit Radio pirmdien, 2018. gada 31. decembrī plkst. 10.00.
*Nezināmu iemeslu dēļ radio ēterā izskanējušajā topā netika iekļauta gada pirmā nedēļa. Šeit iespējams aplūkot, kāds izskatās EHR 2018. gada Top 100, ņemot vērā visus 2018. gada Top 40 rezultātus.

## Top 100 sastādīšanas princips
European Hit Radio Top 100 tiek sastādīts, pamatojoties uz klausītāju balsojuma rezultātiem, kas ik nedēļu tiek apkopoti Top 40. Topa veidošanas procesā piedalās visas dziesmas, kas kaut reizi ir pabijušas Top 40 sarakstā. No vidēji 250 līdz 280 gada laikā Top 40 iekļuvušajām dziesmām tiek noteiktas populārākās 100.

Katrai dziesmai, kas kaut reizi ir iekļuvusi Top 40, tiek piešķirts punktu skaits, atkarībā no dziesmas atrašanās vietas topā. Piemēram, ja dziesma iknedēļas Top 40 ieņem 1. vietu, tad dziesmai tiek pieskaitīts 1 punkts, ja dziesma ieņem 12. vietu, tad 12 punkti, ja 37. vietu, tad 37 punkti un tā tālāk. Nedēļās, kurās dziesma nav iekļuvusi Top 40 populārāko dziesmu sarakstā, dziesmai tiek pieskaitīts 41 punkts. Veidojot Top 100, visi punkti tiek skaitīti kopā un augstāko vietu iegūst dziesma ar vismazāko punktu skaitu. Ja vairākām dziesmām ir vienāds punktu skaits, tad augstākā vietā nonāk tā dziesma, kurai ir bijusi augstākā vieta Top 40, tad nākamā augstākā vieta un tā tālāk.

[thumb|200px|[Clean Bandit singla "Solo" vāka noformējums.]]
[thumb|200px|[Post Malone singls "Better Now" topā pavadīja 31 nedēļu.]]
[thumb|200px|[Martin Garrix singla "So Far Away" vāka noformējums.]]
[thumb|200px|[Alans Volkers|Alan Walker singla "Darkside" vāka noformējums.]]

## Top 100 dziesmu saraksts

### Piezīmes
**N** — nedēļas Top 40, **Av** — augstākā vieta Top 40, **NAv** — nedēļas augstākajā vietā

## Skatīt arī
* European Hit Radio
* European Hit Radio Top 40
* European Hit Radio Top 40 Nr. 1 (2018)

## Atsauces

## Ārējās saites
Karolīne no Valdekas-Pīrmontas

**Karolīne no Valdekas-Pīrmontas** (, 1748–1782) bija Kurzemes un Zemgales hercogiene, hercoga Pētera pirmā sieva.

## Dzīvesgājums
Dzimusi 1748. gada 14. augustā Arolsenas pilī Valdekas-Pīrmontas firsta Kārļa Augusta un viņa sievas Kristiānas Henrietes ģimenē kā piektā meita. 
1765. gada 15. oktobrī princesi Karolīni Luīzi izprecināja Kurzemes un Zemgales princim Pēterim Bīronam. 1766. gada 9. novembrī viņu laulībā piedzima nedzīvs bērns, vairāk bērnu viņiem nebija.

1770. gada 25. jūlijā viņas vīrs kļuva par Kurzemes un Zemgales hercogu.
1772. gada 15. maijā viņi izšķīrās.

Mirusi 1782. gada 18. augustā Lozannā.

## Atsauces
Olivjē salāti

[thumb|Ar [lasis|lasi un dārza salātiem pasniegti Olivjē salāti]]

**Olivjē** ir gaļas salātu veids. Tas ir populārs jaungada ēdiens mūsdienu Krievijā un citās bijušajās PSRS valstīs.

## Vēsture
Salāti ir nosaukti par godu franču pavāram Lisjēnam Olivjē, kam 1860. gadu sākumā Maskavā piederēja franču virtuves restorāns *Hermitage*.

Dažās valstīs šos salātus dēvē par **krievu salātiem** (, , , ) vai **huzāru salātiem** ().

## Recepte
Klasiskās оlivjē salātu receptes sastāvdaļas:
* vārīta gaļa vai desa;
* olas;
* kartupeļi;
* marinēti gurķi;
* burkāni;
* konservēti zaļie zirnīši;
* majonēze;
* sāls, malti melnie pipari.

## Literatūra
* Бобринский Д. И. Салат оливье // Поварская книга известного кулинара Д.И. Бобринского. — Х.: Тип. "Просвещение", 1913. — С. 20. — 152 с.
* Салат-оливье // Книга о вкусной и здоровой пище / Отв. ред. И.К. Сиволап. — Пищепромиздат, 1948. — С. 26—27. — 244 с.
* Салат мясной (с. 553). Соусы «Южный» и «Московский» (с. 584) // Краткая энциклопедия домашнего хозяйства. Том 2. — М.: Большая советская энциклопедия, 1959. — 772 с.

## Atsauces
Slava Ukrainai!

[thumb|right|[Grafiti Lisabonā]]
**Slava Ukrainai!** () ir ukraiņu nacionālais sauklis un Ukrainas bruņoto spēku sveiciens. Sveiciens kļuva par vienu no Ukrainas protestu kustības populārākajiem saukļiem, tā aizsākumi meklējami no 1917. līdz 1921. gadam pastāvējušajā Ukrainas Tautas Republikā. Tas bija populārs Ukrainas Sacelšanās armijā un Eiromaidana laikā.

## Vēsture
Frāze "Slava Ukrainai!" ("Slava Ukrainai!" — "Слава Україні!") radās 19. gadsimta vidū. To pirmo reizi lietoja Tarass Ševčenko savā dzejolī *До Основ'яненка* (1839). Vēlāk šis izteiciens parādījās arī citu Kirilo un Metodija biedrības locekļu darbos, piemēram, Mikolas Kostomarova un Pavlo Čubinska dzejā.

20. gadsimta sākumā frāze kļuva populāra Ukrainas Tautas Republikas laikā (1917–1921), kad to izmantoja kā karavīru sveicienu — "Slava Ukrainai! — Kozakam slava!". Vēlāk, 1920. gados, organizācijā “Ukraiņu nacionālistu leģions” parādījās mūsdienu forma — "Slava Ukrainai! — Varoņiem slava!" ("*Слава Україні!* — *Героям слава*!").

Šo saukli plaši lietoja OUN un Ukrainas nemiernieku armija, bet pēc Ukrainas neatkarības atjaunošanas 1991. gadā tas kļuva par vienu no galvenajiem nacionālajiem simboliem. 2018. gadā "Slava Ukrainai! — Varoņiem slava!" oficiāli pieņemts kā Ukrainas bruņoto spēku un Nacionālās policijas sveiciens.

## Atsauces

## Ārējās saites
Starptautiskā Cīņas federācija

[thumb|235px|UWW, [Corsier-sur-Vevey]]
**Starptautiskā Cīņas federācija** (; ) ir amatieru cīņas sporta starptautiskā organizācija. Tās pienākumos ietilpst olimpisko cīņas sporta veidu vadība vasaras olimpiskajās spēlēs, starptautisko sacensību organizācija un vadība grieķu-romiešu cīņā vīriešiem, brīvajā cīņā vīriešiem un sievietēm, kā arī dažos asociētajos neolimpiskajos cīņas sporta veidos. Tās galvenais pasākums ir pasaules čempionāts cīņas sportā.

## Federācijas nosaukums
Starptautiskā Cīņas federācija no dibināšanas dienas līdz 2014. gada septembrim tika saukta par Starptautisko Apvienoto cīņu stilu federāciju vai *FILA* — no franču: *Fédération Internationale des Luttes Associées* (FILA). 2014. gada 7. septembrī FILA kongresā Taškentā tika nolemts, ka starptautiskās federācijas galvenais nosaukums būs angļu vārds *United World Wrestling* (), saīsināti *UWW*. Nosaukums franču valodā palika nemainīgs.

## Disciplīnas
Kopš 2016. gada Starptautiskā cīņas federācija *(UWW)* izstrādā noteikumus un rīko starptautiskas sacensības šādos cīņas stilos:
;Olimpiskie veidi:
*Grieķu-romiešu cīņa 
*Brīvā cīņa (Vīriešu & Sieviešu)
;Asociētie veidi:
*Grapplings
*Pludmales cīņa
*Pankrations
*Jostu cīņa
*Pahvalani

## Prezidenti

## Skatīt arī
* Pasaules čempionāts cīņas sportā

## Atsauces

## Ārējās saites
*   
* Cīņas sporta starptautiskā slavas zāle
Nībelungu gredzens: Mīlestība un nodevība

**"Nībelungu gredzens: Mīlestība un nodevība"** () ir 2004. gada Vācijas televīzijas filma, kuras režisors un viens no scenārija autoriem ir Uli Ēdels. Galvenās lomas atveido Beno Fūrmans, Alīsija Vita, Kristiāna Lokena un Makss fon Sīdovs. Filmas pirmizrāde notika  Apvienotajā Karalistē.

Filma balstīta uz skandināvu mitoloģiju un stāsta leģendu par Sigfrīdu un Brunhildi.

## Ārējās saites

## Skatīt arī
* Nībelungu gredzens
Sīkie pīšļi

**"Sīkie pīšļi"** () ir 2008. gada Spānijas un Apvienotās Karalistes drāmas filma, kuras režisors ir Pols Morisons. Galvenās lomas atveido Roberts Patinsons, Havjērs Beltrāns, Metjū Maknaltijs un Marina Gatela. Filmas pirmizrāde notika  Reindensas filmu festivālā.

Filmā tiek parādītas mākslinieka Salvadora Dalī, režisora Luisa Bunjuela un rakstnieka Federiko Garsijas Lorkas jaunības un mīlestības.

## Atsauces

## Ārējās saites
Dāmu mīlulis

**"Dāmu mīlulis"** () ir 2012. gada Francijas, Itālijas un Apvienotās Karalistes drāmas filma, kas balstīta uz Gija de Mopasāna tāda paša nosaukuma romānu. Filmas režisori ir Niks Ormerods un Deklans Donelans. Galvenās lomas atveido Roberts Patinsons, Uma Tūrmane, Kristiāns Skots Tomass, Kristīna Riči, Entonijs Higinss un Kolms Mīnijs. Filmas pirmizrāde notika  Berlīnes filmu festivālā.

Filmas galvenais varonis ir Džordžess Durojs, kurš, manipulējot ar pilsētas bagātākajām un ietekmīgākajām sievietēm, kāpj aizvien augstāk Parīzes sociālajos slāņos.

## Atsauces

## Ārējās saites